Samuel Crompton
<s>Samuel Crompton (selo Firwood pored Boltona, 3. decembar 1753. - Bolton, 26. jun 1827.), bio je britanski inovator, kreator mehaničkog razboja - Spinning mule (Mula za predenje), koji je omogućio masovnu proizvodnju visoko kvalitetnog konca i pređe.</s>

<s>Biografija</s>

<s>Još kao mladić Crompton se upoznao sa problemima tkanja pamuka i tadašnim mehaničkim razbojima spinning jenny i svim njihovim nedostacima u porodičnoj predionici.</s><s>To ga je inspiriralo da pokuša izmisliti bolju 
mašinu, nakon puno napora i utrošenih novaca konačno je 1779. konstruirao mašinu koja je potpuno mehanički mogla reproducirati akcije koje je čovjek izvodio rukom.</s><s>Svoju mašinu je najvjerojatnije nazvao Mula za predenje (Spinning mule) jer je bila križanac između mašina koje su izumili njegovi predhodnici Richard Arkwright i James Hargreaves.</s>

<s>Njegova mula je značajno povećala produktivnost, jer je jedan radnik mogao kontrolirati više od 1.000 vretena istovremeno, a mogla je presti kako finu, tako i grubu pređu.</s>

<s>Potražnja za Cromptonovom pređom bila je velika, ali si unatoč tome nije mogao priuštiti patent.</s><s>Zbog tog je pojedinim proizvođačima otkrio konstrukciju svoje mašine, uz njihovo obećanje da će mu oni za to platiti, ali sve što je od njih dobio bilo je 60 £.</s>

<s>Nekoliko godina kasnije - 1812., kad je već u najmanje 360 predionica bilo instalirano oko 4.600,000 njegovih mula za predenje - Engleski parlament mu je dao 5000 £.</s><s>On je taj novac iskoristio za pokretanje vlastitog posla (relativno bezuspješno), najprije kao bojadisar, a kasnije kao predioničar i trgovac pamukom.</s>

<s>Izvori</s>

<s>Vanjske veze</s>

<s>Samuel Crompton na portalu Encyclopædia Britannica</s>

<s>Engleski izumitelji
Tekstilna industrija
Crompton, Samuel</s>

